Nr. C 114/2 De Europæiske Fællesskabers Tidende 7. 5. 79 
under henvisning til beretning aflagt mundtligt af ord­
føreren, hr. Schlitt, 
under henvisning til forhandlingerne på den 161. ple­
narforsamling den 12. og 13. juli 1978 (mødet den 
12. juli 1978), og 
ud fra følgende betragtninger: 
Driften af kernekraftværker vil i de kommende år inde­
bære produktion af betydelige mængder plutonium; 
det vil ikke være muligt at brænde al den fremstillede 
plutonium i hurtigformeringsreaktorer i de første mange 
år; 
hvis man tilsætter plutonium i letvandsreaktorernes 
brændselsblanding vil man spare betydelige mængder 
naturligt uran og fjerne en tilsvarende mængde pluto­
nium fra miljøet; 
det er derfor ønskeligt at udbrede anvendelsen af pluto­
nium i letvandsreaktorer; 
Fællesskabets F&U-program har allerede givet os nyt­
tige oplysninger, selvom ikke alle resultaterne vil være 
kendt inden den 31. december 1978 — 
enstemmigt, idet dog en undlod at stemme, 
FREMSAT FØLGENDE UDTALELSE: 
1. Udvalget godkendte den 17. juli 1974 det Euratom-
forsknings- og uddannelsesprogram vedrørende behand­ling af plutonium i letvandsreaktorer (LVR) for fornyet 
anvendelse, som nu foreslås forlænget. Programmet 
strakte sig over perioden 1975—1978 og skrev sig for 
bevillinger for 4,5 mio RE. 
2. Da Udvalget i sin tid afgav sin udtalelse, gik det ud 
fra, at der efter alt at dømme ikke kunne regnes med 
indsættelse af hurtige formeringsreaktorer før i 
1990'erne. På den baggrund var det muligt og økono­
misk hensigtsmæssigt, i de næste år i voksende omfang, 
i det mindste i en overgangsperiode, at recyclere til­
oversblevne plutonium ved at anvende det i LVR. 
Denne form for anvendelse af plutonium i LVR ville 
samtidig føre til en ikke ubetydelig aflastning af behovet 
for naturligt uran og for berigning, hvilket må tillægges 
særlig stor betydning i dag. 
3. Under gennemførelsen af forsknings- og uddannel­
sesprogrammet for genanvendelse af plutonium har 
efterbestrålingsundersøgelserne medført forsinkelser, da 
det har været nødvendigt at lade brændslet forblive i 
reaktorerne i længere tid. Endvidere har det efter afslut­
ningen af de enkelte forskningsarbejder vist sig nødven­
digt at udarbejde en syntese over disse arbejder for at 
kunne opstille det planlagte supplerende program. Da 
alle disse arbejder fortsætter ind i 1979, er det påkrævet 
at forlænge det fireårige F&U-program med endnu et 
år. Afdelingen godkender Kommissionens forslag og 
den etårige programforlængelse tillige med de dermed 
forbundne ekstraomkostninger på 250 000 ERE. Ud­
valget udtrykker tilfredshed med den omhyggelige forbe­
redelse af det planlagte supplerende program, som det 
anser for absolut nødvendigt for optimal og sikker 
anvendelse af plutonium. Udvalget håber at få forelagt 
det supplerende program til udtalelse i rimelig tid. 
Udfærdiget i Bruxelles, den 12. juli 1978. 
Formand for 
Det økonomiske og sociale Udvalg 
Basil de FERRANTI 
Udtalelse om skovbrugets fremtid i Fællesskabet 
Udvalgets udtalelse har ingen tekst som grundlag. 
A. UDTALELSENS JURIDISKE GRUNDLAG 
Udvalget besluttede på sin 151. plenarforsamling den 28. og 29 september 1977 på forslag 
fra sit præsidium at afgive en udtalelse om det nævnte emne. 
7. 5. 79 De Europæiske Fællesskabers Tidende Nr. C 114/3 
B. DET ØKONOMISKE OG SOCIALE UDVALGS UDTALELSE 
Det økonomiske og sociale Udvalg vedtog på sin 161. plenarforsamling afholdt i Bruxelles 
den 12. og 13. juli 1978 sin udtalelse om det nævnte emne. 
Udtalelsens ordlyd er følgende: 
DET ØKONOMISKE OG SOCIALE UDVALG HAR — 
under henvisning til Udvalgets forretningsorden, art. 20, 
stk. 4, 
under henvisning til traktaten om oprettelse af Det 
europæiske økonomiske Fællesskab, særlig art. 47 og 
198, 
under henvisning til beslutning truffet af Det økonomi­
ske og sociale Udvalg på plenarforsamlingen den 28. og 
29. september 1977, efter forslag fra præsidiet at frem­
sætte en udtalelse om det nævnte emne. 
under henvisning til afdelingens tidligere arbejde med 
sagen, navnlig dens udtalelse af 17. juli 1974 om »For­
slag til Rådets direktiv om skovbrugsforanstalt­
ninger« (1), 
under henvisning til udtalelsen vedtaget af Landbrugs-
afdelingen den 29. juni 1978, 
under henvisning til ordføreren, hr. Maher's beretning, 
under henvisning til drøftelserne på den 161. plenarfor­
samling den 12. og 13. juli 1978 (mødet den 12. juli 
1978)— 
enstemmigt, idet én undlod at stemme, 
-VEDTAGET FØLGENDE UDTALELSE: 
1. Indledning 
1.1. Udvalget skal for det første henlede de kompe­
tente EF-organers opmærksomhed på de problemer og 
de beklagelige følgevirkninger, der er forbundet med 
mangelen på en egentlig fælles skovbrugspolitik gæl­
dende for Fællesskabet som helhed. 
Således mener Udvalget, at en skovbrugspolitik bør 
udformes, så den kan anvendes i alle egne af EF, og ikke 
blot bestå i bestemte nærmere afgrænsede aktioner eller 
tage sigte på særlige nærmere fastsatte sektorer. 
(!) EFT nr. C 125 af 16. 10. 1974. Således har Udvalget med tilfredshed set Kommissionens 
forslag til forordning af 24. april 1978 om »En fælles 
foranstaltning inden for skovbruget i visse tørre middel­
havsområder i Fællesskabet«; alligevel må det under­
streges, at dette forslag, så formålstjenligt det end måtte 
være, ikke kan bruges som undskyldning for, at der 
endnu ikke foreligger en fælles skovbrugspolitik, der 
kan anvendes i hele EF. Efter Udvalgets opfattelse står 
der derfor stadig tilbage at få udarbejdet en sådan poli­
tik fra grunden af, hvorved der bør tages hensyn til 
følgende områder: 
— udviklingen og beskyttelsen af skovene 
— skovbrugsindustrierne 
— det særlige problem vedrørende papirmasse, som 
EFs organer har rejst 
— træ som energikilde 
— træ som mulig energikilde for visse produkter, hvis 
fremstilling kræver et stort energiforbrug 
— markedet for tømmer og andre skovbrugsprodukter 
— udnyttelsen af land, fremtidig tømmerforsyning 
— beskæftigelsen — eksisterende og potentiel 
— miljøet, livskvaliteten, rekreative formål 
— beskyttelsen og bevaringen af jorden og vandres­
sourcerne 
— beskyttelsen af faunaen og floraen 
— forholdet til leverandører uden for EF 
— forbindelserne med udviklingslandene 
— forskningen i skovbrug og skovbrugsprodukter 
— undervisning og uddannelse 
— lovgivningen på skovbrugsområdet 
— beskatning 
— politik med hensyn til støtte og incitamenter til 
beplantning 
— regionale forhold. 
1.2. Udvalget mener, at der må oprettes en fælles fond 
til at stimulere de rigtige tendenser inden for skovbruget 
overalt i Fællesskabet. Indledningsvis bør en fond sættes 
ind på at finansiere den forskning, som er en nødvendig 
forudsætning for udformningen af den generelle skov­
brugspolitik. 
Nr. C 114/4 De Europæiske Fællesskabers Tidende 7. 5. 79 
1.3. Ved fastlæggelsen af fondens størrelse bør føl­
gende tages i betragtning: 
— handelsunderskuddet fra importen af tømmer og 
andre skovbrugsprodukter. Udvalget peger på, at 
træ og skovbrugsprodukter er den anden mest 
importerede vare i EF efter olie, og at træforbruget 
øges dobbelt så hastigt som træproduktionen; 
— skovarealerne i forhold til de samlede landbrugsare­
aler; 
— de europæiske skoves høje alder; 
— EFs finansielle fordel ved en reduktion af urentable 
landbrug og af uøkonomiske overskudsproduktio­
ner; 
— behovet for at sikre fremtidige forsyninger, navnlig 
ved at sørge for, at der i Fællesskabet til enhver tid 
er skove på de forskellige væksttrin; 
— omkostningerne ved skabelse af arbejdspladser i 
forhold til andre sektorer; 
— de sociale fordele ved en miljøforbedring; 
— forøgelse af visse jorders værdi gennem skovbe­
plantning. 
2. Generelle bemærkninger 
2.1. Udvalget konstaterer, at skovbruget især adskiller 
sig ved træs meget lange vækstcyklus. 
Derfor mener udvalget, at skovbruget bør betragtes som 
en primær og værdifuld råvare- og energikilde, som en 
naturlig del af landbruget, dvs. som en afgrøde, og ikke 
som hidtil som et særskilt aktivitetsområde. Under 
denne synsvinkel bliver grundene til de oven anførte 
synspunkter indlysende. 
2.2. Det synes hidtil at have været det fremherskende 
synspunkt, at skov kun bør plantes på arealer, der ikke 
er tjenlige til anden dyrkning, eller at skoven skal tjene 
andre formål, f.eks. som læbælte eller til beskyttelse af 
vandressourcer. Efter Udvalgets opfattelse er dette util­
strækkeligt som udgangspunkt, eftersom der ses bort fra 
skovbrugets egen værdi som selvstændig afgrøde. 
2.3. Det er Udvalgets opfattelse, at den vigtigste be­
tragtning bør være at fremme fornuftig arealudnyttelse 
for at undgå eller mest mulig reducere ineffektiv og 
derfor kostbar produktion. Samtidig vil man således 
kunne lette den byrde, der nu og fremtidig vil ligge 
importen af tømmer og andre skovbrugsprodukter. Det 
er også under hensyntagen hertil, at man så vidt muligt 
bør vælge og støtte udvælgelsen af og tilplantning med 
de træsorter, der bedst egner sig at vokse i den pågæl­
dende egn i Fællesskabet. 
2.4. Udvalget ser med stor bekymring på den nuvæ­
rende situation for de træforarbejdende industrier i Fællesskabet. Situationen skyldes i vid udstrækning de 
usædvanlige, konkurrenceforvridende handelsmetoder 
fra tredjelandes side. Udvalget mener, at man for at 
undgå, at situationen varer ved i det uendelige bør 
behandle problemet meget omhyggeligt, når skovbrugs­
politikken skal udarbejdes. 
2.5. Udvalget mener, at det er nødvendigt meget hur­
tigt at få igangsat et samarbejde med visse tredjelande 
og udarbejde en fælles plan, så EF rationelt kunne sikres 
leverancer til sit forbrug af træ på langt sigt. 
2.6. Ved udarbejdelsen og iværksættelsen af en fælles 
skovbrugspolitik skal man naturligvis allerede på nuvæ­
rende stade tage Fællesskabets udvidelse med Spanien, 
Grækenland og Portugal i betragtning. 
2.7. Udvalget understreger, at skovbruget og de afledte 
industrier er meget arbejdskraftforbrugende og at der 
kunne ydes et betydeligt bidrag til at få løst arbejds­
løsheden fremover på en økonomisk hensigtsmæssig 
måde, hvis denne sektor blev udsat for denne rette poli­
tiske styring og de rette skattemæssige og finansielle 
incitamenter. Samtidig er det åbenbart, at det ville være 
de værst ramte regioner, der fik størst fordel deraf. 
Udvalget finder det bydende nødvendigt, at der iværk­
sættes aktioner med henblik på at få etableret et samar­
bejde mellem de private skovejere, der hver for sig ejer 
mindre enheder af en skov, således at de kan intensivere 
driften af skoven som helhed. 
2.8. Udvalget bemærker, at hvis antallet af beskæfti­
gede inden for skovbruget skal forøges, og levevilkårene 
for de allerede beskæftigede skal forbedres hurtigt, må 
der skabes bedre uddannelsesmuligheder, ligesom der 
må ydes betydelige ekstrabidrag hertil. 
2.9. Udvalget lægger stor vægt på, at man gør sig 
tanker om skoves betydning, om de miljømæssige hen­
syn og om livskvaliteten. Især bør der lægges vægt på 
skoves og træers betydning for den landskabelige skøn­
hed, luftens renhed, de rekreative funktioner og den 
æstetiske planlægning i by- og landområder, skove og 
træer har tillige betydning for oplagring og filtrering af 
vand, beskyttelse mod jorderosion, støj og vind samt 
som visuel beskyttelsesforanstaltning. Udvalget mener, 
at der bør skabes større interesse i offentligheden for 
dette aspekt. 
2.10. Udvalget gør sig klart, at der i visse regioner 
sandsynligvis vil opstå vanskeligheder, hvis man for­
søger at overtale landmænd til selv at indlade sig på 
skovbrug eller til at stille arealer til rådighed for til­
plantning. Der bør fastslås, at andelsforeninger eller 
lignende kooperativer kunne være særdeles effektive i 
den retning. Regelmæssige rimelige kontante ydelser til 
landmanden under nyplantningens vækst ville være et 
værdifuldt argument til at overbevise landmanden om, 
at hans jorder bør drives på denne måde. Det bør også 
demonstreres, at indtægten fra trædyrkning kan være 
større end indtægten fra den nuværende anvendelse af 
jorden. 
7. 5. 79 De Europæiske Fællesskabers Tidende Nr. C 114/5 
2.11. Her må det kraftigt henstilles, at Regionalfonden 
kunne bidrage til finansiering af oprettelse af tømmer-
producerende industrier i skovområderne. 
2.12. I betragtning af den lange væksttid, der er karak­
teristisk for skovbruget, erkender afdelingen, at føl­
gende forudsætninger må opfyldes for at interesse for 
beplantning med skov kan vækkes og fastholdes: 
— rimelig støtteydelse i nyplantningens første vækstår 
til landmænd, som omlægger deres brug; 
— rimelig langsigtet kapitalforsyning enten gennem lån 
med rente- og afdragsudsættelse eller gennem tilsva­
rende fordelagtig finansiering; 
— langsigtet, konkret og bindende politik fra statens 
og Fællesskabets side i spørgsmål om beskatning og 
arveafgifter. 
2.13. Udvalget understreger, at lovgivningen om 
skove, enkeltstående træer og hegn bør strammes bety­
deligt. Da der på dette område er meget store forskelle 
fra det ene medlemsland til det andet, er der meget at 
opnå gennem en harmonisering. 
Udvalget mener desuden, at Kommissionen gennem 
informationsvirksomhed bør hjælpe de private skovejere frem til en bedre uddannelse og udnyttelse af de skove, 
de ejer, eller af skove, som måtte blive plantet fremover. 
Hvad dette sidste angår, erindrer Udvalget om, at der i 
EF findes ca. 5 mio ha jord, der kunne tilplantes. 
2.14. Udvalget betragter det nuværende forsknings-
stade og oplysningsniveau som utilfredsstillende og 
henstiller, at der snarest træffes og iværksættes beslut­
ninger til forbedring af situationen. 
2.15. Sluttelig ønsker Udvalget meget kraftigt at 
understrege nødvendigheden af en radikal nyvurdering 
af Fællesskabets holdning til skovbrugssektoren. Skov­
brugets væsentlige betydning for fremtiden må anerken­
des. 
2.16. Udvalget er opmærksom på, at en række af de 
uheldige forhold, det har peget på, ikke kan afhjælpes 
øjeblikkeligt gennem love og tilsvarende foranstalt­
ninger, der skal kunne anvendes overalt i Fællesskabet. 
Men Udvalget mener dog, at Kommissionen, inden en 
fælles skovbrugspolitik som den her skitserede kan 
gennemføres, som et første umiddelbare skridt på vejen 
kan vise medlemsstaterne hvilke retningslinjer, der 
burde lægges til grund for de nationale skovbrugspoli­
tikker, f.eks. i form af en henstilling. 
Udfærdiget i Bruxelles, den 12. juli 1978. 
Formand for 
Det økonomiske og sociale Udvalg 
Basil de FERRANTI 
Udtalelse vedrørende studie over kommunikationsinfrastrukturerne i grænseområdet 
Londonderry/Donegal 
Udvalgets udtalelse har ingen tekst som grundlag. 
A. UDTALELSENS JURIDISKE GRUNDLAG 
Udvalget besluttede på sin 161, plenarforsamling den 12. og 13. juli 1978 på forslag fra sit 
præsidium at afgive en udtalelse om det nævnte emne. 
B. DET ØKONOMISKE OG SOCIALE UDVALGS UDTALELSE 
Det økonomiske og sociale Udvalg vedtog på sin plenarforsamling afholdt i Bruxelles den 
12. og 13. juli 1978 sin udtalelse om det nævnte emne. 
Udtalelsens ordlyd er følgende: